Hippopotamus melitensis
A Hippopotamus melitensis az emlősök (Mammalia) osztályának párosujjú patások (Artiodactyla) rendjébe, ezen belül a vízilófélék (Hippopotamidae) családjába tartozó fosszilis faj.

Tudnivalók 
A Hippopotamus melitensis fosszilis vízilófaj, amely a pleisztocén korban élt, Málta szigetén. Az állat őse a miocén kor végén, a messinai sókrízis idején vándorolhatott a szigetre. A legtöbb maradványát, több egyéb pleisztocén kori faj kövületeivel együtt, a Birżebbuġa melletti Għar Dalam nevű barlangban találták meg.

A szigeten a ragadozók hiányának és az úgynevezett izolált zsugorodásnak következtében, a Hippopotamus melitensis akár a Földközi-tenger szigetein élő többi vízilófaj is, azaz a krétai törpevíziló (Hippopotamus creutzburgi) és a ciprusi törpe víziló (Hippopotamus minor), több nemzedéken keresztül letörpült.

Jegyzetek

Források 
van der Geer A., Lyras G., de Vos J., Dermitzakis M., (2010): Evolution of Island Mammals: adaptation and Extinction of Placental Mammals on Islands. Oxford: Wiley
A. van der Geer, G. Lyras, J. de Vos, M. Dermitzakis: Evolution of Island Mammals: Adaptation and Extinction of Placental Mammals on Islands, John Wiley & Sons, 2011

Fordítás 

Hippopotamus
Emlősfajok
Fosszilis párosujjú patások
Európa állatvilága a pleisztocénben